Pårt et rvindje (powinme)

Pårt et rvindje (Paurt èt r'vindje), c' est on long powinme sicrît pa Émile Gilliard. Il a vudî e 1990, come limero speciå des Cayés walons (53inme anêye, , djulete-awousse 1990).

C' est ene longue tuzinne so l' esperyince del fwè. I gn a ene direye sol pådje di tite : Li Bon Diè scrît drwèt su dès chaléyès rôyes

Ci powinme la a stî scrît e 1953 et coridjî ey epådjné e 1988.

 Corwaitaedje 
Les arimés, c' est des shijh-pîs u des ût-pîs. Dins ç' powinme la, Gilliard si sieve d' on «o» avou on tilde (õ) k' on n' voet waire ôte påt dins ses lives : sõlante, õrbëre, võye…Émile Gilliard, Paurt èt r'vindje (Cayés walons, 53inme anêye, , djulete-awousse 1990), p. 122.

Totavå dins l' powinme (dedja dins l' tite) i gn a des imådjes k' ont a vey avou les cwårdjeus.
Gn-a l' vwès do p'tit Zidõre qui chîle
èt ratchaweter à mès-orèyes :
« Ti f'rès bèrwète, c'èst li qu'a l' mwin,
dès sots come twè, s' gn-a onk au cint! »

Djè l' lê rûtî jamês parèy.

C'èst paurt èt r'vindje, mâchîz-l',
nosse djè. Dj'a lès r'wêtants à dint,
qu'i l' rabatenuche èt carwêtî! […]

On continûwe, ècor one mache.Minme sourdant, p. 134-135.

Ene ôte imådje do crustin ki s' cobat avou l' fwè, c' est l' bribeu, sapinse GilliardC' est ene idêye ki Robert Arcq aveut ddja spwetêye. :
On-z-èst todi mièrseû, foû skwêre
come li bribeû qu’ bèrote au gnût
dins dès viladjes qu’i conèt wêre […]

come li bribeû
qui cache au gnût
après dès sauyes
èt d' l'amougnî
aviè l' cina,
dins l' frède creuweûMinme sourdant, p. 128.

 Sourdants 

Categoreye:Émile Gilliard
Categoreye:Limeros a pårt des Cayés walons
Categoreye:Rilomés powinmes e walon